Bergerac

Bergerac (Occitoans: Brageirac) es 'n stad en gemêente in 't departement Dordogne in de regio Nouvelle-Aquitaine in't zuudwestn van Vrankryk. 

Êen van de gekendste personoages van de stad is Cyrano de Bergerac.

Geografie
Bergerac es achter d'n ôofdstad Périgueux de twidde grôotste plekke van't departement Dordogne. 't Ligt in't zuudwestn van't departement, ip apeupri 45 kilomèiters o 't zuudwestn van Périgueux en 90 kilomèiters o d'ôostkantn van Bordeaux. Bergerac es d'ôofdplekke van't gelyknoamige arroundissement.

Bergerac ligt in de Périgord pourpre an de riviere de Dordogne. Deur 't stee lôopn ôok de zy-riviern de Caudeau en de Conne. 't Grenst an de gemêentn Eyraud-Crempse-Maurens, Lembras, Creysse, Cours-de-Pile, Saint-Nexans, Colombier, Monbazillac, Saint-Laurent-des-Vignes, Prigonrieux en Ginestet.

In Bergerac es ter e stoasje an d'yzerboane tusschn Bordeaux en Sarlat. Der ligt ôok e vliegpling by: Aéroport de Bergerac-Dordogne-Périgord.

Wyn
De regio is gekend vo z'n wyn. Der zyn twoalf AOC's (Appellations d'origine contrôlée):
Bergerac
Bergerac Rosé 
Bergerac Sec 
Côtes-de-Bergerac
Côtes-de-Bergerac Wit
Côtes de Montravel 
Montravel (Rood en wit) 
Haut-Montravel 
Saussignac 
Monbazillac
Pécharmant 
Rosette 

Categorie:Gemêente in de Dordogne
Categorie:Plekke in Nouvelle-Aquitaine
Categorie:Stad in Vrankryk